Chaudfontaine

Chaudfontaine (wa.: Tchôfontinne) ass eng Gemeng an der Provënz Léck an der Belsch.

Chaudfontaine läit op den Uwännere vun der Vesdre, en Niewefloss vun der Ourthe. D'Gemeng läit eng ronn 10 km südlech vu Léck. Wéi den Numm et seet, gëtt et zu Chaudfontaine waarm Quellen déi mat enger Temperatur vu 36,6 °C aus dem Buedem kommen.

Verschiddener vun dëse Quellen hunn en niddrege Mineralgehalt, an hiert Waasser gëtt vun der Gesellschaft Eau minérale de Chaudfontaine, zanter 2003 am Besëtz vu Coca Cola Belgium, a Fläsche gezaapt an op de Maart bruecht.

Uertschaften an der Gemeng

Chaudfontaine, Vaux-sous-Chèvremont, Beaufays an Embourg.

Kuckeswäertes

Source O Rama
De Château des Thermes
Op der Kopp d'Basilika vu Chèvremont
De Fort de Chaudfontaine vun deem aus en eng gutt Vue op Léck huet.
D'Curtius Millen zu Vaux-sous-Chèvremont.

 Um Spaweck 


Kategorie:Uertschaften an der Provënz Léck
Kategorie:Gemengen an der Provënz Léck
Kategorie:Thermaluertschaften an der Belsch